Altai (res publica)

Res Publica Altai"Respublica Altai, distr. Ulagan, in vicinis pagi Czibit, schistose subfixum" — Fabaceae Lindl. (Leguminosae Juss.) in situ Herbarii Kryloviani Universitatis Tomskensis. (Altaice Алтай Республика, tr. Altaj Respublika; Russice Республика Алтай, tr. Respublika Altaj) est subiectum Foederationis Russicae, in Siberia occidentali situm, et in Districum (Circulum) Foederalem Sibericum Foederationis Russicae inclusum. Circa 214 milia incolarum habet (anno 2015). 

Caput rei publicae est Ulala. Linguae publicae sunt Altaica et Russica.

Asteroides 2232 Altaj in eius honorem nominatus est.

 Geographia 
Res Publica Altai, aream 92 903 chm2 habens, sita est in montibus Altaicis. Altissimus montium illorum atque Siberiae, nomine Belucha (4506 m), situs est in parte meridionali huius rei publicae. Lacus maximus Rei Publicae Altai est Altinus (Telescensis), fluvii amplissimi sunt Bia, Catuna et Tschulyschman.

Res Publica Altai contermina est cum territorio Altaico in septentrio-occidente, regione Kemerovensi in septentrio-oriente, rebus publicis Foederationis Russicae Tuva et Chakassia in oriente, Kazachstania in meridie-occidente atque Re Publica Popularis Sinarum et Mongolia in meridie.

 Historia 
Terrae, nunc a Re Rublica Altai occupatae, in Russiam inclusae sunt saeculo duodevicesimo. Die 1 Iunii anno 1922 formata est Regio Autonoma Oiratica (ab anno 1932 'Oirotica', et ab anno 1948 'Altaica Montana'. Vel Montano-Altaica, — Notulae systematicae, vol.14-16, 1961, p. 126; Eesti NSV Teaduste Akadeemia toimetised, vol. 15-16, 1966, p. 392; cf. montano-altaica in binominibus. vocabatur), quae ab anno 1937 in territorium Altaicum includebatur. Regio autonoma illa die 25 Octobris 1990 proclamata est res publica autonoma Russiae, et a die 12 Decembris anni 1993 nomen suum officialem hodiernum habet.

 Notae 

 Nexus externi 

 Situs interretialis officialis Rei Publicae Altai

Categoria:Altai
!